CELEX: 32015R1932
Language: fi
Date: 2015-10-26 00:00:00
Title: Komission täytäntöönpanoasetus (EU) 2015/1932, annettu 26 päivänä lokakuuta 2015, asetuksella (EY) N:o 1918/2006 avatussa Tunisiasta peräisin olevan oliiviöljyn tariffikiintiössä jätettävien tuontitodistushakemusten vastaanottamisen keskeyttämisestä kiintiövuoden 2015 loppuun asti

28.10.2015   
            
            
               FI
            
            
               Euroopan unionin virallinen lehti
            
            
               L 282/10
            
         KOMISSION TÄYTÄNTÖÖNPANOASETUS (EU) 2015/1932,
   annettu 26 päivänä lokakuuta 2015,
   asetuksella (EY) N:o 1918/2006 avatussa Tunisiasta peräisin olevan oliiviöljyn tariffikiintiössä jätettävien tuontitodistushakemusten vastaanottamisen keskeyttämisestä kiintiövuoden 2015 loppuun asti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
   sekä katsoo seuraavaa:
   
               (1)
            
            
               Komission asetuksella (EY) N:o 1918/2006 (2) avataan vuotuinen tariffikiintiö kokonaan Tunisiassa tuotetun ja sieltä suoraan unioniin kuljetetun CN-koodien 1509 10 10 ja 1509 10 90 neitsytoliiviöljyn tuontia varten.
            
         
               (2)
            
            
               Määrät, joista on 1 päivän tammikuuta 2015 ja 4 päivän elokuuta 2015 välisenä aikana jätetty tuontitodistushakemuksia, ylittävät asetuksen (EY) N:o 1918/2006 2 artiklan 1 kohdassa vahvistetun 56 700 tonnin vuotuisen määrän. Komission täytäntöönpanoasetuksessa (EU) 2015/1371 (3) vahvistetaan myöntämiskerroin, jota sovelletaan 3 ja 4 päivänä elokuuta 2015 jätettyihin hakemuksiin, ja keskeytetään uusien hakemusten vastaanottaminen elokuun 2015 osalta. Olisi keskeytettävä uusien hakemusten vastaanottaminen kuluvan kiintiövuoden loppuun asti.
            
         
               (3)
            
            
               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,
            
         ON HYVÄKSYNYT TÄMÄN ASETUKSEN:
   1 artikla
   Keskeytetään asetuksen (EY) N:o 1918/2006 2 artiklan 1 kohdassa tarkoitettua kiintiötä koskevien uusien tuontitodistushakemusten vastaanottaminen 28 päivästä lokakuuta 2015 alkaen kuluvan kiintiövuoden loppuun asti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä lokakuuta 2015.
      
         
            Komission puolesta,
         
         
            puheenjohtajan nimissä
         
         Jerzy PLEWA
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EUVL L 347, 20.12.2013, s. 671.
   
      (2)  Komission asetus (EY) N:o 1918/2006, annettu 20 päivänä joulukuuta 2006, Tunisiasta peräisin olevan oliiviöljyn tariffikiintiön avaamisesta ja hallinnoinnista (EUVL L 365, 21.12.2006, s. 84).
   
      (3)  Komission täytäntöönpanoasetus (EU) 2015/1371, annettu 7 päivänä elokuuta 2015, asetuksella (EY) N:o 1918/2006 avatussa Tunisiasta peräisin olevan oliiviöljyn tariffikiintiössä 3 päivän elokuuta ja 4 päivän elokuuta 2015 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta ja tuontitodistushakemusten vastaanottamisen keskeyttämisestä elokuun 2015 osalta (EUVL L 211, 8.8.2015, s. 32).